projecte-aina/catalan_government_crawling huggingface dataset:
L'alumnat haurà de ser graduat, llicenciat o enginyer universitari, titulat a Espanya o a qualsevol altre país Europeu o d'un altre continent.
Els títols estrangers hauran de ser degudament legalitzats.
El perfil sol·licitat per poder ingressar als estudis conduents al títol de director esportiu, és el següent:
El perfil de sortida està orientat a obtenir professionals que puguin introduir-se en els següents àmbits de la direcció esportiva:
Els requisits d'admissió són els que estableix el Reial decret 1393/2007, pel qual es determina l'accés als màsters oficials.
Posteriorment la gestió correspon a la Universitat de Lleida.
El/la coordinador/a del màster i l'òrgan responsable de Programes Oficials de Postgrau (POP) hauran de comprovar aquests requisits abans d'admetre els i les estudiants amb titulació no homologada.
El sistema d'accés estarà basat en la valoració de quatre aspectes:
S'estableix una quota del 5% per a persones que tinguin alguna minusvalidesa, la qual cosa s'ha de justificar mitjançant l'acreditació oficial corresponent.
S'estableix una quota del 5% per a les persones que siguin esportistes d'elit d'àmbit nacional o autonòmic, la qual cosa s'ha de justificar mitjançant l'acreditació oficial corresponent.
S'estableix el principi de paritat d'homes-dones en la selecció dels i les estudiants.
Reconeixement d'estudis cursats en altres universitats o programes de màster.
Les assignatures cursades en el centre d'origen seran avaluades per la junta d'estudis de postgrau del centre de destinació, la qual autoritza el reconeixement de les matèries cursades i superades.
La qualificació obtinguda es transformarà en la qualificació de la Universitat de Lleida d'acord a la informació rebuda.
Consulta els continguts de les assignatures del Màster en Gestió Esportiva 2018-19.
Sent la primera assignatura que es cursarà en el Màster suposa, bàsicament, els fonaments en què tot gestor/a esportiu hauria de sostenir-se per un procedir tècnicament professional i responsab le.
El gestor/a esportiu ha de caracteritzar-se pel domini d'habilitats directament vinculades a potenciar i optimitzar els recursos propis del seu entorn: la pròpia organització -planificació estratègica-, els seus treballadors –capital humà-, la seva economia –gestió financera i màrqueting i patrocini esportiu.
Varis són els instruments que el gestor/a esportiu haurà de conèixer i dominar pel seu esdevenir professional, tots ells sobradament justificats per garantir una direcció i gestió d'èxit i de màxima exigència.
Són varis els àmbits professionals en els quals un gestor/a esportiu pot especialitzar-se.
El programa de Màster ofereix tres especialitzacions: l'organització d'esdeveniments esportius; l'organització d'entitats esportives i l'esport i turisme.
� Assignatura obligatòria (10 ECTS).
Sense dubte la millor oportunitat per entrar en contacte amb una organització esportiva per viure i experimentar el dia a dia de la mateixa.
Un procés del tot necessari per complementar la formació acadèmica.
Procés que permet que el futur gestor/a desenvolupi de manera pausada el seu propi projecte el qual li serveixi per madurar totes les competències i habilitats perfeccionades al llarg de la seva formació en el Màster.
En aquesta pàgina trobaràs tota la informació relacionada amb els passos a seguir per a la realització de la teva inscripció al Màster Oficial en Dret Esportiu.
La preinscripció, l'han de fer només els estudiants de nou ingrés.
Consulta la resolució d'admesos i exclosos.
Estudiants de segon curs o amb crèdits pendents:
El preu de cadascun dels crèdits del Màster en Gestió Esportiva està subjecte a l'aprovació per part de la Generalitat de Catalunya, responsable de fixar els preus per al conjunt de màsters oficials públics de Catalunya.
Aquests preus es publiquen al DOGC, aproximadament, a la fi de juny o al principi de juliol.
Per al curs 2019-2020, els preus aprovats pel Govern per als Màsters Oficials (DOGC de 5/7/2019) van ser de:
Cal tenir en compte que el model part time implica que l'alumne es matricula a 30 crèdits cada curs acadèmic i, per tant, el preu dels 30 crèdits del segon curs acadèmic serà el que aprovi el Govern per al curs següent.
La matrícula del Màster té el mateix tractament que una matrícula oficial a la universitat i, per tant, en cada curs acadèmic està permès pagar en quatre terminis (octubre, desembre, febrer i abril).
Tots els alumnes que ho meritin poden demanar les corresponents beques per estudis universitaris i, en cas d'obtenir-la, la matrícula del Màster és gratuïta.
Nombre mínim de crèdits de matrícula per estudiant
La Comissió d'Estudis del màster recomanarà l'itinerari curricular que podrà seguir cada estudiant en funció de les seves característiques personals (grau d'ocupació; disponibilitat horària, etc): nombre de crèdits, matèries i activitats a cursar.
No obstant això, el nombre mínim de crèdits dels quals s'han de matricular els estudiants de primer curs que es matriculen per primera vegada serà de 10 crèdits ECTS.
En aquest còmput no es tindran en compte els crèdits reconeguts.
El nombre màxim de crèdits a matricular per un estudiant en règim de dedicació a temps parcial en el primer curs serà de 30 crèdits ECTS.
El nombre màxim de crèdits a matricular per un estudiant en règim de dedicació a temps complet en el primer curs serà de 60 crèdits ECTS.
El Master ha estat pensat, tant en la seva organització com en el seu desenvolupament, perquè el puguin realitzar, principalment, persones que ja estan en el mercat de treball (no necessàriament en l'àmbit de l'advocacia) i que desitgen complementar la seva formació universitària amb l'objectiu de poder gaudir de millors oportunitats al mercat i tenir l'oportunitat d'especialitzar-se en una sortida professional clara com és el dret esportiu en un sentit ampli.
És per això que el Master presentarà una oferta a temps parcial per poder atendre adequadament als estudiants que desitgen compatibilitzar els seus estudis amb un treball remunerat si ben no és requisit necessari per poder cursar el master que hagin d'estar treballant, i per tant, no han d'aportar justificació alguna sobre aquest tema.
En referència al nombre mínim de crèdits de matrícula
Els estudiants de nou ingrés, que es matriculin per primera vegada en el Master hauran de matricular-se en un mínim de 10 crèdits d'entre els crèdits ECTS programats per al primer any acadèmic.
Respecte dels estudiants amb discapacitat, a petició de la persona interessada i, tenint en compte les circumstàncies personals, degudament justificades, es podrà considerar una reducció del nombre mínim de crèdits de matrícula.
Durant el segon any de la formació del Master l'alumne s'haurà de matricular en un mínim de 10 crèdits ECTS previstos per al segon any, i si ho considera oportú, matricular-se dels crèdits pendents que pugui tenir del primer curs.
En referència al nombre màxim de crèdits de matrícula
El total anual dels crèdits corresponents a assignatures matriculades per primera vegada no podrà excedir de 30 ECTS per als alumnes que desenvolupin el master a temps parcial i de 60 ECTS si en funció de les característiques pròpies dels alumnes interessats pogués organitzar-se un grup d'alumnes que ho desenvolupés a temps complet.
En tots dos casos no computaran les assignatures matriculades i no superades del curs anterior i els crèdits obtinguts per reconeixement, si els hagués.
No s'estableixen normes de permanència per a les titulacions de master.
La Comissió d'Estudis del màster recomanarà l'itinerari curricular que podrà seguir cada estudiant en funció de les seves característiques personals (grau d'ocupació; disponibilitat horària, etc): nombre de crèdits, matèries i activitats a cursar.
No obstant això, el nombre mínim de crèdits dels quals s'han de matricular els estudiants de primer curs que es matriculen per primera vegada serà de 10 crèdits ECTS.
En aquest còmput no es tindran en compte els crèdits reconeguts.
El nombre màxim de crèdits a matricular per un estudiant en règim de dedicació a temps parcial en el primer curs serà de 30 crèdits ECTS.
El nombre màxim de crèdits a matricular per un estudiant en règim de dedicació a temps complet en el primer curs serà de 60 crèdits ECTS.
El Màster ha estat pensat, tant en la seva organització com en el seu desenvolupament, perquè el puguin realitzar, principalment, persones que ja estan en el mercat de treball i que volen complementar la seva formació universitària amb l'objectiu de poder gaudir de millors oportunitats al mercat i tenir l'oportunitat d'especialitzar-se en una sortida professional clara com és la direcció esportiva en un sentit ampli.
És per això que el Màster presentarà una oferta a temps parcial per poder atendre adequadament els estudiants que volen compatibilitzar els seus estudis amb un treball remunerat, si bé no és requisit necessari per poder cursar el màster que hagin d'estar treballant i, per tant, no han d'aportar cap justificació en aquest sentit.
Els estudiants de nou ingrés que es matriculin per primera vegada en el Màster s'hauran de matricular a un mínim de 10 crèdits d'entre els crèdits ECTS programats per al primer any acadèmic.
Respecte als estudiants amb discapacitat, a petició de la persona interessada, i tenint en compte les circumstàncies personals, degudament justificades, es podrà considerar una reducció del nombre mínim de crèdits de matrícula.
Durant el segon any de la formació del Màster, l'alumne/a s'haurà de matricular a un mínim de 10 crèdits ECTS previstos per al segon any, i si ho considera oportú, matricular-se dels crèdits pendents que pugui tenir del primer curs.
El total anual dels crèdits corresponents a assignatures matriculades per primera vegada no podrà excedir els 30 ECTS per als alumnes que cursin el màster a temps parcial i de 60 ECTS si en funció de les característiques pròpies dels alumnes interessats es pot organitzar un grup d'alumnes que el cursi a temps complet.
En tots dos casos no computaran les assignatures matriculades i no superades del curs anterior i els crèdits obtinguts per reconeixement, en el cas que n'hi hagi.
No s'estableixen normes de permanència per a les titulacions de màster.
L'INEFC, com a centre oficial adscrit a la UdL, s'acull als procediments d'acollida i tutoria.
L'objectiu del programa Nèstor és donar suport a l'estudiant en el procés de formació integral durant els anys d'estada a la UdL, i proporcionar-li orientació personal, acadèmica i professional perquè pugui prendre decisions ben fonamentades al llarg de la seva carrera universitària i com a futur professional.
Objectius generals del Pla d'Acció Tutorial
Objectius específics per als alumnes del màster
En el campus virtual l'alumnat té a la seva disposició vídeos tutorials que li ofereixen:
La petició de les tutories per part dels alumnes es pot fer mitjançant del campus virtual.
A cada alumne del màster se li assigna un tutor que exercirà les funcions d'orientador des del punt de vista acadèmic i professional.
També se li assignarà un tutor per a la realització de les pràctiques externes i el treball final de màster.
Un cop hàgiu assolit els crèdits necessaris per demanar el títol heu d'adreçar-vos a la Secretaria del centre on heu cursat els estudis per demanar que us sigui expedit el corresponent títol oficial.
S'ha de demanar cita prèvia (dia i hora) per tramitar-lo.
La sol·licitud d'expedició, l'ha de formalitzar la persona interessada mitjançant un imprès normalitzat.
Les dades personals s'hi han de fer constar tal com figuren al DNI corresponent vigent, en el cas dels estudiants i estudiantes amb nacionalitat espanyola, o al passaport, per a estudiantes i estudiants amb nacionalitat estrangera.
A la sol·licitud d'expedició s'han d'afegir els signes ortogràfics corresponents que no figuren en el document identificatiu i que es volen fer constar al títol i al Suplement Europeu al Títol.
Si els documents acreditatius de la identificació que vaupresentar en el moment de formalitzar la matrícula no estan en vigor, en sol·licitar el títol oficial cal portar a la secretaria del centre:
A la secretaria del centre us facilitaran l'imprès de sol·licitud del títol oficial que heu d'emplenar amb les dades personals tal i com figuren en el document identificatiu corresponent i us expediran el rebut per tal d'anar a l'entitat bancària per efectuar el pagament.
El preu del títol és el que fixa el decret de la Generalitat pel qual es fixen els preus dels serveis acadèmics a les universitats públiques de Catalunya de cada curs.
Un cop efectuat el pagament heu de retornar a la secretaria del centre el rebut segellat per l'entitat bancària, perquè us expedeixin el resguard del títol, amb validesa fins que no s'hagi expedit el títol definitiu.
El resguard de pagament dels drets d'expedició del títol acredita la condició de titulat o titulada de l'estudiant o estudianta i li dóna tots els drets establerts per la legislació vigent.
Carmen Ruíz Hervias és professora associada de la UCJC i llicenciada en Ciències de l'Activitat Física i l'Esport a l'INEF de Madrid.
Màster en Administració i Direcció de l'Esport (Institut Universitari Olímpic de CC de l'Esport).
Màster Oficial en Protocol i Organització d'Esdeveniments (Universitat Camilo José Cela).
Coordinadora del Curs d'Especialista Universitari en Organització d'Esdeveniments Esportius i Protocol de la UCJC.
Freelance en organització d'esdeveniments esportius.
Té una àmplia trajectòria professional en la qual destaca el seu paper com a directora de La Casa d'Espanya als Jocs Olímpics de Bejing 2008, va ser responsable de protocol de Casa Cartan als Jocs Olímpics de Londres 2012 i Protocol Manager, CONCACAF-TSO Gold Cup Futbol (USA).
Sique Rodríguez Gairí és periodista i llicenciat en Periodisme per la Universitat Autònoma de Barcelona.
Actualment treballa com a periodista a la Cadena SER, és cap d'Esport de la Cadena SER, també és director i presentador del programa "Què t'hi jugues!" de SER Catalunya.
Participa en programes com "Carrusel Deportivo" i "El Larguero", també és tertulià habitual dels programes de televisió "El Golazo" (Gol), "La porteria" (BTV) i "Gol a Gol" (Esport 3).
Joan Marc Dolcet Serra és psicòleg a l'Hospital Santa Maria de Lleida i llicenciat en Psicologia a la Universitat Autònoma de Barcelona.
Doctor en Psicologia per la Universitat de Lleida.
En l'àmbit professional també col·labora amb la universitat com a professor associat a la Universitat de Lleida en grau, màsters i doctorat.
Psicòleg en llar-residència per a persones amb malaltia mental i director tècnic del Centre Especial de Treball.
Pel que fa a divulgació, ha publicat diversos articles:
Xesco Espar Moya és professor de l'INEFC Barcelona i llicenciat en Ciències de l'Activitat Física i l'Esport per l'INEFC Barcelona.
Màster en Psicologia de l'Aprenentatge (UAB).
Màster en Alt Rendiment en Esports Col·lectius (INEFC-Fundació FC Barcelona).
A més de la vinculació amb la universitat, és director de l'Academia d'Entrenadors www.academiadeentrenadores.com), i dissenyador i conductor de l'esdeveniment Firewalk [URL].
En la seva trajectòria professional destaca com a preparador físic d'handbol del FC Barcelona (1997 al 2004), més endavant va assumir el rol d'entrenador del 2004 al 2007.
El 2007 assumeix la coordinació de la preparació física del FC Barcelona.
Destaquen com a mèrits esportius durant l'etapa d'entrenador d'handbol del FC Barcelona: 2005 Campió d'Europa, 2006 Campió Lliga Asobal i 2007 Campió de la Copa del Rei.
Juan Miguel Fernández-Balboa Balaguer és professor titular del Departament d'Educació Física, Esports y Motricitat Humana de la Universitat Autònoma de Madrid.
Llicenciat en Educació Física per l'INEFC Barcelona.
Doctor en Educació per la Universitat de Massachusetts.
Certificat en Coaching Individual i d'Equips per Lider-Has-Go de Madrid.
Professor acreditat per a catedràtic d'universitat (per l'ANECA), catedràtic d'universitat a Montclair State University (EUA) i compta amb 4 sexennis de recerca (ANECA).
Destaca en l'àmbit de divulgació:
Raúl Peláez Blanco és responsable de Gestió del Coneixement de Futbol al F. C. Barcelona.
Graduat en Informàtica, Multimèdia i Telecomunicació per la UOC.
En l'àmbit professional ha treballat amb el RCD Espanyol com a responsable de Gestió del Coneixement a l'Àrea de Futbol, analista tècnic del primer equip i va ser cofundador del Departament de Planificació i Investigació.
També ha treballat com a tècnic d'R+D a Hewlett Packard.
Miguel García Caba és assessor jurídic de la Lliga Nacional de Futbol Professional (LFP) i director de l'Assessoria Jurídica de la RFEF des de l'any 2018.
Ha estat cap del Departament de la Direcció de Serveis Jurídics del Reial Madrid C. F. (2016-2018) i responsable de l'Assessoria Jurídica Interna i assessor jurídic de la Lliga Nacional de Futbol Professional (2005-2016).
Així mateix, va ser advocat de la Direcció d'Assessoria Jurídica i de la Secretaria del Consell d'Administració de Red Eléctrica de España, S. A. (2001-2008) i advocat associat de J&B Cremades (1998-2001).
Professor contractat doctor, acreditat per l'ANECA, des del 2017.
Professor de Dret de l'Esport de la Universitat San Pablo-CEU des del 2012.
Ha estat professor associat de Dret Administratiu de la Universitat Carlos III (2009-2012).
Acadèmic de la Reial Acadèmia de Jurisprudència i Legislació d'Espanya, adscrit a la Secció 22a (Dret de l'Esport).
Professor convidat a diferents universitats i institucions acadèmiques espanyoles i estrangeres.
Entre altres titulacions universitàries, és màster i doctor en Dret de l'Esport cum laude per la Universitat de Lleida, obtenint la beca atorgada per la Fundació del Futbol Professional, llicenciat en Dret Juridicocomunitari per la Universitat de San Pablo-CEU, D.E.S. S. En Droit de l'Union Européenne per la Universitat de Paris I-Panthéon-Sorbonne, Màster en Administració i Direcció de l'Esport per la Universitat Complutense i el COE i Màster en RSC, Comptabilitat i Auditoria Social per la Universitat de Barcelona.
Actualment, està cursant la UEFA Football LawProgramme.
Autor, col·laborador, director i coordinador de llibres i revistes juridicoesportives, havent publicat més d'un centenar d'articles i capítols de llibres en la matèria.
Ha obtingut diferents premis jurídics nacionals i internacionals de recerca en dret de l'esport.
Vocal 1r de la Junta Directiva de l'AEDD.
Membre de diverses càtedres universitàries, associacions de dret esportiu i de l'Association Internationale d'Avocats du Football.
Koldo Irurzun Ugalde és professor de la Universitat del País Basc, doctor en Dret Esportiu i Màster de Dret Esportiu.
En l'àmbit professional destaca com a professor de Dret del Treball i Seguretat Social de la Universitat del País Basc des del 1989.
Professor del Màster de Dret Esportiu de la Universitat Lleida des del 1997.
Membre del Tribunal Administratiu de l'Esport (TAD).
Membre del Reial Orde del Mèrit Esportiu (Medalla de Bronze) des del 2014.
Catedràtic de Dret Penal a la Universitat de Lleida.
Es va llicenciar l'any 1987 a la Universitat de Barcelona, i va completar la seva formació penalista a Alemanya, a l'Institut für Kriminologie und Wirstchaftsstrafrecht de la Universitat de Freiburg, l'any 1989, sota la direcció de professor Dr.
Ha estat durant sis anys (1997-2003) lletrat de el Consell General de Poder Judicial d'Espanya, en funcions de professor ordinari de Dret Penal de l'Escola Judicial amb seu a Barcelona.
Ha exercit funcions jurisdiccionals com a magistrat suplent de l'Audiència Provincial de Lleida entre els anys 1995-1996 i 2003-2006.
Professora de l'Àrea de Dret Administratiu de la UdL, on imparteix docència en els graus de Dret, i de Dietètica i Nutrició Humanes, així com en els màsters en Dret Esportiu i en Gestió Administrativa.
A més d'impartir docència, també ha exercit funcions de coordinació de titulacions.
Les seves principals línies d'investigació se centren en el marc de la salut pública, el dret alimentari, la jurisdicció contenciosa administrativa, l'execució administrativa i la tutela de drets fonamentals, entre d'altres.
Doctor en Dret, amb Premi Extraordinari per la Universitat de Barcelona i catedràtic de Dret Internacional Públic i Relacions Internacionals a la Universitat de Lleida.
Ha participat en nombroses activitats docents i de recerca en diverses universitats espanyoles, europees, així com a l'Amèrica Llatina, especialment a Xile, on ha coordinat diversos programes de doctorat des del 1995.
Les seves principals línies d'investigació s'han centrat en la protecció internacional dels drets humans; el procés de reforma de les Nacions Unides i les relacions d'aquesta organització amb la UE; les relacions exteriors de la UE, especialment amb la Mediterrània, l'espai postsoviètic i l'Amèrica Llatina, i més recentment en la seguretat energètica europea.
Ha intervingut en 21 projectes de recerca, 7 d'europeus, i ha estat investigador principal en 11 d'aquests.
És autor o director de 21 llibres i de diverses desenes d'articles publicats en revistes especialitzades i de capítols de llibres col·lectius que comptabilitzen més d'un centenar de publicacions.
També és titular de la càtedra Jean Monnet de la Comissió Europea: Law and External Relations of the European Union, des de 2008, així com impulsor i director del Centre d'Excel·lència Jean Monnet Comissió Europea-UdL, des del 2012.
Màster en Dret Esportiu INEFC-UdL.
Advocat amb més de sis anys d'experiència en Dret Civil i Esportiu.
Dilatada experiència en tribunals tant en Dret Civil en general, com en Dret de Consum.
Profund coneixement del Dret Esportiu en tots els seus aspectes entre els quals destaca principalment el disciplinari.
Coordinador general de la Càtedra d'Estudis i Recerca en Dret Esportiu URJC.
Secretària de l'Institut Espanyol de Mediació Esportiva i Pacificació.
Màster en Dret Esportiu INEFC-UdL.
Doctora en Ciències de la Salud.
Membre de la Comissió Jurídica i Responsabilitat Social Corporativa del Comitè Olímpic Español.
Membre del Comitè d'Estatuts i Electoral de la Federació Internacional de Tir Esportiu ISSF.
Assessora jurídica de Federacions Esportives Espanyoles i Autonòmiques des del 1993.
Assessora de l'Associació Espanyola de Medicina de l'Educació Física i l'Esport.
Sòcia fundadora de BB Sport & Law.
Àrbitre ICAM, TEAD, Tribunal d'Arbitratge Esportiu de Catalunya, i de consum a la Junta Arbitral Regional de la Comunitat de Madrid.
Professora de Legislació Esportiva a la Universitat Alfonso X.
Des del 1987 fins al 2009, director de serveis jurídics de grups d'empreses del sector d'R+D (OPI) i de mitjans de comunicació i producció de continguts multimèdia.
Des del 2009 va ser soci en un despatx d'advocats especialitzat en l'assessorament d'empreses de l'àmbit de les noves tecnologies, recerca (OPI), productores audiovisuals, mitjans de comunicació i empreses culturals, dret de la ciència i el coneixement en general i propietat intel·lectual i entitats de gestió de drets de propietat intel·lectual, amb experiència professional tant en el sector públic com en el privat.
Catedràtic de Dret Administratiu de la Universitat Pablo de Olavide (UPO).
Consultor internacional, ha fet diagnòstics i recomanacions sobre els sistemes jurídics de països llatinoamericans.
Estades de recerca a les universitats de Florència, Harvard, Pisa i Òxford, així com al Centre d'Estudis Olímpics del COI, a Lausana.
Director de projectes de recerca d'excel·lència de la Junta d'Andalusia i del Pla Nacional de R+D+i.
Premi d'Estudis Jurídics de la Reial Acadèmia de Legislació i Jurisprudència (2015).
Doctor en Dret, advocat en exercici i col·legiat de l'Il·lustre Col·legi d'Advocats de Madrid, Màster en Dret Esportiu per la Universitat de Lleida i l'INEFC.
Membre de l'Associació Espanyola de Dret Esportiu.
La seva activitat i trajectòria professionals han estat sempre vinculades a l'especialitat del dret esportiu, i ha actuat com a advocat en una pluralitat d'afers relacionats amb l'esport, tant en els tribunals ordinaris de justícia i en els seus diferents ordres jurisdiccionals, com en tribunals arbitrals i comitès esportius.
És autor de diverses publicacions en revistes especialitzades.